שמות

ספר שְׁמוֹת הוא הספר השני בתורה. נקרא כך משום שהמילה השנייה בספר היא "שמות" – "ואלה שמות בני ישראל הבאים מצרימה, את יעקב, איש וביתו באו". בתרגומים היווניים (תרגום השבעים) נקרא הספר אקסודוס (ביוונית: ὁδόϛ = דרך, -ἐξ = מן) על-שם האירוע הגדול המתואר בו – יציאת עם ישראל ממצרים. שם זה נשמר בתרגומים ללטינית ובשל כך נקבע כשמו בשפות הרבות אליהן תורגם מלטינית. בהלכות גדולות הוא מכונה "הספר השני", והרמב"ן מכנה אותו "ספר הגלות והגאולה".
הספר מכיל ארבעים פרקים, עשרים ותשעה סדרים, שישים ותשע פרשיות פתוחות ותשעים וחמש סתומות.
ספר שמות מספר על שעבודם של בני ישראל במצרים, יציאתם ממנה לאחר עשר המכות, ונדודיהם במדבר. בתיאור הנדודים משולבים סיפורים ואירועים שונים, ששיאם הוא מעמד מתן תורה על הר סיני. עוד מסופר בו על מלחמת ישראל בעמלק ועל חטא העגל. הספר כולל פרקים רבים עם מצוות שונות, ורוב חלקו השני עוסק בהקמת המשכן. הדמות האנושית המרכזית בספר היא משה, מנהיגם של ישראל לאורך כל נדודיהם במדבר.

על פי המסורת, חיבור ספר שמות מיוחס למשה עצמו. חוקרים מתארכים את תחילת חיבורו לאחר גלות בבל (המאה ה-6 לפנה"ס), מניחים שהמחברים התבססו על מסורות קודמות בכתב ובעל פה, עם תיקונים אחרונים בתקופה הפרסית שלאחר הגלות (המאה ה-5 לפנה"ס).<ref></ref><ref>Collins, John J. (2005). The Bible After Babel: Historical Criticism in a Postmodern Age. p. 46.</ref> ישנם חוקרים מודרניים הסבורים שהסיפור בספר שמות מובן בצורה הטובה ביותר כמיתוס, ואינו מתאר אירועים היסטוריים.<ref></ref>

==נושאים מרכזיים על פי פרקים==
===עם ישראל במצרים (פרקים א–יב פס' כח)===
בתחילת הספר מובא קישור אסוציאטיבי עם סוף ספר בראשית, על ידי מניית בני ישראל היורדים מצרימה. אחר כך מספר הכתוב על השינוי הדרסטי ביחס של המצרים לבני ישראל – מאורחים רצויים הם הופכים לעבדים. מתוך עם-העבדים צומח מנהיג ושמו משה, הגדל בבית פרעה, מלך מצרים.

משה יוצא ורואה את שעבוד אחיו. כאשר הוא מבחין במצרי המכה איש עברי – הוא הורגו. הדבר נודע לפרעה ומשה בורח למדין, דרך מדבר סיני, אזורים בהם הוא עתיד להוביל את עמו. במדין הוא מסייע לבנות הכהן המקומי, יתרו ואף נישא לאחת מהן, ועובד כרועה צאן. בצאתו למדבר הוא רואה סנה שבוער אך לא מתכלה, ומתוכו מתגלה אליו האלהים ומצווה עליו ללכת לפרעה ולשחרר את בני ישראל. משה מצטנע ומנסה להתחמק מהשליחות בנימוקים שונים, אולם האל עונה לשאלותיו, מצייד אותו באותות (מעשים על טבעיים) כדי לשכנע את העם, ומבטיח לו את שיתוף הפעולה של אחיו הגדול אהרון.

משה ואהרון מכנסים את זקני העם, מספרים להם את דבר ה' ועושים את האותות, והעם מאמין בהם. הם באים אל פרעה ומבקשים ממנו בשם ה' שישחרר את העם למדבר למשך שלושה ימים כדי שיוכלו לחגוג לאל. פרעה מסרב ואף מכביד את עול העבודה על בני ישראל (ראה לבנים ללא תבן), שמאשימים בכך את משה ואהרון. ה' שולח את משה אל העם עם הבטחה לשחרור מהעבדות, אולם העם עייף מעבודה ולא שומע לו. משה נשלח שוב אל פרעה עם דרישה לשחרר את העם, ואף מציג לו אותות, אולם חרטומי המלך מבצעים אותות דומים, פרעה לא מתרשם ועומד בסירובו.

האל מנחית על מצרים רצף של מכות קשות: היאור הופך לדם, הארץ מתמלאת צפרדעים, כינים וערוב, מחלות הדבר והשחין מענות את הבהמות ואת האנשים, ברד וארבה משמידים את היבולים, חושך פוקד את הארץ ולבסוף – בכורי המצרים נהרגים. בכל המכות, בני ישראל, שישבו בארץ גושן, כמעט ולא סבלו. במהלך חלק מהמכות פרעה מתרצה ומסכים לשחרר את בני ישראל, אולם לאחר שעוברת המכה הוא מקשה את לבו וחוזר בו.

לקראת מכת בכורות, שתגרום לפרעה להישבר ולשחרר את העם, מורה ה' לבני ישראל כיצד להתגונן מפני המכה וכיצד להתכונן ליציאה ממצרים, וקובע את חג הפסח, שנקרא כך משום שהאל פסח על בתי ישראל והרג רק את בכורות מצרים, את מצוות החג (כגון איסור אכילת חמץ) ואת מצוות פדיון הבן, שקשורה גם היא למכת הבכורות.

===יציאת מצרים (פרק יב פס' טז – פרק טו)===

בעקבות מכת הבכורות נכנע פרעה ומשחרר את בני ישראל, אולם מאוחר יותר הוא שוב מתחרט, ויוצא לרדוף אחריהם. הם מגיעים לים סוף שנחצה לשניים ומאפשר להם לחצות אותו במעבר יבשתי. המצרים רודפים אחריהם אל תוך המעבר, אולם הים נסגר עליהם והם טובעים. לאחר הנס פוצחים בני ישראל בשירה הידועה כשירת הים, הנחשבת במחקר לאחד הטקסטים הקדומים ביותר שבמקרא.

===הנדודים במדבר וקבלת התורה (פרקים טז–כ פס' יז)===
מיד עם כניסתם למדבר סיני, מתלוננים בני ישראל על חוסר במים. אירוע זה פותח מסכת של סיפורים חוזרים אודות חששו של העם לסמוך על משה ועל השגחת האלוהים, מה שמצריך התערבות ניסית של האל – ואת משה כמתווך. כשמגיעים בני ישראל לרפידים, העם שוב צמא ומשה מכה את הסלע וגורם לו להוציא מים.

בהמשך הנדודים, תוקף את עם ישראל שבט נוודים ושמו עמלק, אולם ישראל מביסים אותו.

בני ישראל מגיעים להר סיני ושם מקבלים את התורה – מערכת מסועפת של חוקים ומצוות ובראשן עשרת הדיברות הנאמרות לעם על ידי האל עצמו.
העם פוחד מהרעש ומהעשן שעולים מן ההר, והם מבקשים ממשה שישהה לבדו עם האל וידבר אליהם בשמו. משה מרגיע את העם, שנסוג מההר, וניגש לשמוע מהאל את חוקי התורה, שמפורטים בפרשות הבאות.

===מערכת המצוות (פרקים כ פס' יח–כד)===

משה מוסר לבני ישראל את מערכת מצוות-התורה שעליהם לקיים. במצוות אלה כלולים בין השאר דיני עבדות, כיבוד הורים, דיני גנבה, נזיקין, שמירה על החלש, דיני משפט, שמיטה ועוד.

===מצוות בניית המשכן (פרקים כה–לא)===

[[משה שובר את לוחות הברית – רמברנדט]]
משה מצטווה לבנות משכן, מקום שבו ישכון האל. הפרקים כתובים כהוראות מפורטות לבניית המשכן, ארון הברית, המנורה, המזבח, ובגדי הכהונה (לדוגמה החושן), ומציינים את המידות המדויקות שלהם ואת החומרים שישמשו לבנייתם. הפרקים מציינים גם את אנשי המקצוע האמונים על בניית המשכן וכליו – בצלאל בן אורי ואהליאב בן אחיסמך.

פרקים אלה מציינים גם חוקים פולחניים, כגון התקדשות הכהנים והקרבת הקרבנות, שיפורטו ויורחבו בחומש הבא – ויקרא.

===חטא העגל (פרק לב)===

משה מתעכב ימים רבים על ההר, עד שסבלנותם של בני ישראל פוקעת והם מבקשים מאהרון לעשות להם אלוהים שילך לפניהם במדבר. אהרון אוסף את תכשיטי הזהב של העם ומתיך אותם, והעם יוצר מהזהב פסל של עגל, עליו הם קוראים "אֵלֶּה אֱלֹהֶיךָ יִשְׂרָאֵל, אֲשֶׁר הֶעֱלוּךָ מֵאֶרֶץ מִצְרָיִם" (לב, ד). אהרון בונה מזבח ומכריז על יום חג, ולמחרת קמים העם ומקריבים קרבנות לפסל.

אלוהים מספר למשה על מעשה העגל ומציע לו להניחו להשמיד את העם, אך משה משכנע אותו להימנע מכך. למראה הצלם משה מנפץ את לוחות הברית שנכתבו ביד האל, שורף את עגל הזהב ומשקה את העם באפרו. לאחר שמשה נוכח שהעם איבד כל רסן (לב, כה) הוא קורא "מי לה' אלי". בני שבט לוי מתייצבים לפניו ומשה מורה להם "כֹּה אָמַר ה' אֱלֹהֵי יִשְׂרָאֵל שִׂימוּ אִישׁ חַרְבּוֹ עַל יְרֵכוֹ עִבְרוּ וָשׁוּבוּ מִשַּׁעַר לָשַׁעַר בַּמַּחֲנֶה וְהִרְגוּ אִישׁ אֶת אָחִיו וְאִישׁ אֶת רֵעֵהוּ וְאִישׁ אֶת קְרֹבוֹ", ובאותו יום נהרגים כ-3,000 איש. משה חוזר אל אלוהים ומבקש ממנו לשאת את חטאת העם, והאל נעתר שלא להיפרע מהם מיידית: "וּבְיוֹם פָּקְדִי וּפָקַדְתִּי עֲלֵיהֶם חַטָּאתָם". עם זאת הוא מביא עליהם מגפה.

=== ההתגלות למשה בנקרת הצור (פרקים לג–לד) ===
אלוהים מבשר לעם שבכוונתו להסיר ממנו את הליווי ולשלוח מלאך במקומו, "כִּי עַם קְשֵׁה עֹרֶף אַתָּה, פֶּן אֲכֶלְךָ בַּדָּרֶךְ". משה נוטה אוהל הרחק מהמחנה, לו הוא קורא "אוהל מועד". באוהל מדבר משה עם האל פנים אל פנים כאשר כל העם צופים מרחוק בעמוד הענן שבפתח האוהל. משה מבקש מאלוהים לדעת את דרכיו ולראות את כבודו. האל משיב שלא יוכל לראות את פניו, אך יראה את אחוריו. לקראת המפגש הוא מצווה את משה להכין לוחות אבן חילופיים על מנת שיכתוב עליהם מחדש את עשרת הדיברות. ה' מתגלה למשה בי"ג מידותיו, ומשה משתחווה ומבקש את מחילת האל לעמו. האל כורת ברית עם העם, מבטיח לגרש את עמי כנען מפני עם ישראל, והעם מצווה בין השאר להילחם בעבודה זרה, לחגוג את שלושת הרגלים ולשמור את השבת.

משה שוהה על ההר ארבעים יום ללא אכילה ושתייה ויורד עם הלוחות הכתובים. כשהוא חוזר מההר עור פניו קורן ובני ישראל מפחדים לגשת אליו בתחילה, אך לבסוף הם נאספים והוא מצווה אותם את הדברים שאמר לו האל. בסיום דבריו משה מכסה את פניו במסווה שהוא מסיר רק בשעה שהוא מדבר עם האל.

===בניית המשכן וכליו (פרקים לה–מ)===
משה מקהיל את העם ומבקש מהם לתרום זהב וכסף לצורך בניית המשכן. הכסף נאסף ובניית המשכן מתחילה על ידי בצלאל ואהליאב, בדיוק כפי שפורט למשה קודם. הפרק האחרון בספר מתאר את בניית המשכן עצמו והכנסת הכלים לתוכו.

==מאורעות מרכזיים בסדר כרונולוגי==

בספר שמות מסופרים אירועים מרכזיים בחיי עם ישראל בדרכו למימוש זהותו. ביניהם יש גם מאורעות קטנים. להלן טבלת זמנים של רצף המאורעות, לפי הסיפור המקראי והכרונולוגיה המקראית והמסורתית:

{| class="wikitable" border="1"
! !! המאורע !! זמנו !! השנה לבריאה
|-
| מגלות לגאולה || ירידת 70 נפש למצרים ||ט"ו ניסן || ב"א רל"ח 2,238
|- style="background-color: #EFEFEF;"
| || מיתת יוסף (בן 110) – ראשון הנפטרים מבין בני יעקב || 71 שנה לאחר הירידה למצרים || ב"א ש"ט 2,309
|-
| || מיתת לוי בן יעקב (בן 137) – אחרון הנפטרים – תחילת השעבוד|| 22 שנה לאחר מיתת יוסף || ב"א של"א 2,331
|- style="background-color: #EFEFEF;"
| ||לידת משה ||יוכבד אימו בת 130 שנה – נולדה בכניסה למצרים || ב"א שס"ח 2,368
|-
| || מעמד הסנה || ט"ו ניסן – שבוע ימים || ב"א תמ"ז 2,447
|- style="background-color: #EFEFEF;"
| || מכות מצרים || תמוז–ניסן || ב"א תמ"ז–תמ"ח 2,447–2,448
|-
| || יציאת מצרים || ט"ו ניסן ||
|- style="background-color: #EFEFEF;"
| מתן תורה || הדרך להר סיני ||שבעה שבועות ט"ו ניסן – א' סיון ||
|-
| || מעמד הר סיני || ו' או ז' סיון ||
|- style="background-color: #EFEFEF;"
| משכן העדות ||משה על הר סיני – מצווה על עשיית המשכן ושאר מצוות|| ז'סיון – י"ז תמוז – 40 יום || ב"א תמ"ח – 2,448
|-
|שבירת הלוחות|| חטא העגל || ט"ז–י"ז תמוז ||
|- style="background-color: #EFEFEF;"
| || תפילה על החטא || 40 יום ||
|-
| || עליית משה לקבלת לוחות הברית|| א' אלול – י' תשרי ||
|- style="background-color: #EFEFEF;"
| || הריצוי על חטא העגל|| יום הכיפורים||ב"א תמ"ט 2,449
|-
| || בניית המשכן|| תשרי–אדר ||
|- style="background-color: #EFEFEF;"
| || הקמת המשכן|| א' ניסן ||
|}

==חלוקת הספר לפי הרמב"ן==

הרמב"ן מכנה את ספר שמות: "ספר הגלות והגאולה". במבוא לחומש שמות הוא כותב: "והנה הגלות איננו נשלם עד יום שובם אל מקומם ואל מעלת אבותם ישובו. וכשיצאו ממצרים, אף על פי שיצאו מבית עבדים, עדיין יחשבו גולים, כי היו בארץ לא להם, נבוכים במדבר. וכשבאו אל הר סיני ועשו המשכן ושב הקב"ה והשרה שכינתו ביניהם... אז נחשבו גאולים. ולכן נשלם הספר הזה בהשלימו עניין המשכן ובהיות כבוד ה' מלא אותו תמיד". בסיום ספר שמות מתואר כיצד שורה השכינה האלוהית על אוהל מועד, באופן המקביל לדברי הרמב"ן לשכינתו על הר סיני.<ref>הרמב"ן תיאר רעיון זה בהקדמתו לפרשת תרומה: "וסוד המשכן הוא, שיהיה הכבוד אשר שכן על הר סיני שוכן עליו בנסתר" (שמות כה).</ref>

בספר שמות כלולות פרשיות יציאת מצרים, מעמד הר סיני, הקמת "משכן העדות" וחטא העגל.

[[עשרת הדיברות – שיא החומש – בבית הכנסת "שטיבל" בקדומים מזכוכית תוצרת האי מוראנו (בוונציה)]]

וכך מתחלק חומש שמות לפי הרמב"ן:.

{| class="wikitable" border="1"
!החלק!!הנושא !! התוכן !! פרשת השבוע !! הזמן
|-
| א. || ישראל במצרים|| הגלות והיציאה לחרות ||שמות – בא||210 שנים
 |-
| ב. || מתן תורה || ההכנות לקראתו, המעמד, המצוות שלאחריו || בשלח – משפטים||שבעה שבועות ט"ו ניסן – ז' סיון
|-
| ג. ||המשכן השראת השכינה || ציווי ה', בניית המשכן, הקמתו ||תרומה – פקודי||עשרה חודשים ז' סיון – א' ניסן שנה שנייה
|}

==פרשיות החומש==

בספר שמות אחת-עשרה פרשיות ואלו הן:

{| class="wikitable" border="1"
! הפרשה !! תחילת הפרשה ופסוקיה !! מספר הפסוקים וסימנו !! תחילת הפרשה לפי ספר סדר הדורות לבריאת העולם!!התקופה בשנים !! אירועי הפרשה !! ההפטרה !! הפסוק הפותח בהפטרה
|-
| שמות ||[https://mgketer.org/mikra/2/1/1 "וְאֵלֶּה שְׁמוֹת בְּנֵי יִשְׂרָאֵל הַבָּאִים מִצְרָיְמָה אֵת יַעֲקֹב אִישׁ וּבֵיתוֹ בָּאוּ"]|| קכ"ד – ויק"ח ||2,238 ||209|| גזירות המלך החדש, הולדת משה וחייו עד 80 שנה, שעבוד מצרים ובשורת הגאולה || הגאולה העתידה :ספר ישעיה, – ספר ירמיהו – ספר יחזקאל, ט"ז||[https://mgketer.org/mikra/12/27/6 "הַבָּאִים יַשְׁרֵשׁ יַעֲקֹב יָצִיץ וּפָרַח יִשְׂרָאֵל וּמָלְאוּ פְנֵי-תֵבֵל תְּנוּבָה"]
|-
| וארא||[https://mgketer.org/mikra/2/6/2 "וָאֵרָא אֶל-אַבְרָהָם אֶל-יִצְחָק וְאֶל-יַעֲקֹב בְּאֵל שַׁדָּי וּשְׁמִי ה' לֹא נוֹדַעְתִּי לָהֶם"] || קכ"א – גיבעו"ל || 2,347|| כארבעה חודשים|| הבשורה לגאולה, יחוסם של המנהגים, בבית פרעה, המכות: דם, צפרדע, כנים, ערוב, שחין וברד|| קיבוץ גלויות – ספר יחזקאל||[https://mgketer.org/mikra/14/28/25 "כֹּה-אָמַר אֲד' ה' בְּקַבְּצִי אֶת-בֵּית יִשְׂרָאֵל מִן-הָעַמִּים אֲשֶׁר נָפֹצוּ בָם וְנִקְדַּשְׁתִּי בָם לְעֵינֵי הַגּוֹיִם וְיָשְׁבוּ עַל-אַדְמָתָם אֲשֶׁר נָתַתִּי לְעַבְדִּי לְיַעֲקֹב"]
|-
| בא||[https://mgketer.org/mikra/2/10/1 "וַיֹּאמֶר ה' אֶל-משֶׁה בֹּא אֶל-פַּרְעֹה כִּי-אֲנִי הִכְבַּדְתִּי אֶת-לִבּוֹ וְאֶת-לֵב עֲבָדָיו לְמַעַן שִׁתִי אֹתֹתַי אֵלֶּה בְּקִרְבּוֹ"] || ק"ה – ימנ"ה|| 2,348||חודש וחצי או שלושה ||לקראת יציאת מצרים, המכות האחרונות: ארבה, חושך ומכת בכורות, קידוש החודש, פסח מצרים, פסח דורות, יציאת מצרים ומצוות ראשונות לעם|| גורלה של מצרים – ספר ירמיהו||[https://mgketer.org/mikra/13/46/13 "הַדָּבָר אֲשֶׁר דִּבֶּר ה' אֶל יִרְמְיָהוּ הַנָּבִיא לָבֹוא נְבוּכַדְרֶאצַּר מֶלֶךְ בָּבֶל לְהַכֹּות אֶת-אֶרֶץ מִצְרָיִם"]
|-
| בשלח||[https://mgketer.org/mikra/2/13/17 "וַיְהִי בְּשַׁלַּח פַּרְעֹה אֶת-הָעָם"] ||קי"ו – סנא"ה|| 2,348||שבועות|| ההכנות למסע, רדיפת המצרים, קריעת ים סוף, שירת הים, מרים הנביאה, פרשת המן, מתקפת עמלק||שירת דבורה – ספר שופטים ||[https://mgketer.org/mikra/7/4/4 "וּדְבוֹרָה אִשָּׁה נְבִיאָה אֵשֶׁת לַפִּידוֹת הִיא שֹׁפְטָה אֶת-יִשְׂרָאֵל בָּעֵת הַהִיא"]
|-
| יתרו||[https://mgketer.org/mikra/2/18/1 "וַיִּשְׁמַע יִתְרוֹ כֹהֵן מִדְיָן חֹתֵן משֶׁה..."]||ע"ב – יונד"ב||2,348||שבוע||יתרו הביא למדבר סיני את משפחת משה, הציע לו את ארגון מערכת השפיטה, חנייה מול הר-סיני, מעמד הר סיני, קבלת עשרת הדיברות ואופן בניית מזבח האדמה|| חזיון הנביא – ספר ישעיהו ||[https://mgketer.org/mikra/12/6/1 "בִּשְׁנַת-מוֹת הַמֶּלֶךְ עֻזִּיָּהוּ וָאֶרְאֶה אֶת-אֲדֹ ישֵׁב עַל-כִּסֵּא רָם וְנִשָּׂא וְשׁוּלָיו מְלֵאִים אֶת-הַהֵיכָל".]
|-
|משפטים|| [https://mgketer.org/mikra/2/21/1 "וְאֵלֶּה, הַמִּשְׁפָּטִים, אֲשֶׁר תָּשִׂים, לִפְנֵיהֶם"]||קי"ח – עזיא"ל||2,348||לא ידוע||דיני: עבד עברי, אמה עבריה, רוצח, חובל, אבות נזיקין, דיני שומרים, מפתה בתולה, ציעור אלמנה ויתומים, דיני הלוואה ומשכון, אונאת הגר, שלוש הרגלים – מ"ג מצוות || ספר ירמיהו – שחרור העבדים בימי ירמיהו הנביא || [https://mgketer.org/mikra/13/34/8 "הַדָּבָר אֲשֶׁר-הָיָה אֶל-יִרְמְיָהוּ מֵאֵת ה' אַחֲרֵי כְּרֹת- הַמֶּלֶךְ צִדְקִיָּהוּ בְּרִית אֶת-כָּל-הָעָם אֲשֶׁר בִּירוּשָׁלַם לִקְרֹא לָהֶם דְּרוֹר"]
|-
| תרומה||[https://mgketer.org/mikra/2/25/1 "דַּבֵּר אֶל-בְּנֵי יִשְׂרָאֵל, וְיִקְחוּ-לִי תְּרוּמָה.."]||צ"ז – יעי"ז||2,348||לא ידוע||מרכיבי התרומה, עשיית כלי המשכן: ארון העדות, שולחן הפנים ומעשה המנורה. בניית אוהל המשכן – בניית קרשי המשכן ואדניו, הפרוכת וחצר המשכן||בניית בית המקדש על ידי שלמה המלך – ספר מלכים||[https://mgketer.org/mikra/10/5/26 "וַה', נָתַן חָכְמָה לִשְׁלֹמֹה, כַּאֲשֶׁר, דִּבֶּר-לוֹ"]
|-
|תצוה||[https://mgketer.org/mikra/2/27/20 "וְאַתָּה תְּצַוֶּה אֶת-בְּנֵי יִשְׂרָאֵל"]||ק"א – מיכא"ל||2,348||לא ידוע||שמן למאור, בגדי כהונה: האפוד, החושן, המעיל, הציץ ושאר הבגדים. קידוש המשכן, קרבנות המילואים, קידוש הכהנים, אכילת בשר הקדשים, קידוש המזבח, קורבן התמיד והשראת השכינה||חנוכת כהני בית המקדש לעתיד לבוא – ספר יחזקאל || [https://mgketer.org/mikra/14/43/10 "אַתָּה בֶן-אָדָם, הַגֵּד אֶת-בֵּית-יִשְׂרָאֵל אֶת-הַבַּיִת, וְיִכָּלְמוּ, מֵעֲו‍ֹנוֹתֵיהֶם"]
|-
|כי תשא|| [https://mgketer.org/mikra/2/30/11 "כִּי תִשָּׂא אֶת-רֹאשׁ בְּנֵי-יִשְׂרָאֵל לִפְקֻדֵיהֶם..."]|| קל"ט – חננא"ל||2,348||לא ידוע||מחצית השקל, הכיור, משיחת המשכן, הכנת קטורת הסמים, בוני המשכן, השבת, חטא העגל, שבירת לוחות הברית, כבוד ה', לוחות משניים, כריתת ברית, שלש רגלים||אליהו הנביא נשלח להר סיני – ספר מלכים||[https://mgketer.org/mikra/10/18/1 "וַיְהִי יָמִים רַבִּים וּדְבַר ה' הָיָה אֶל-אֵלִיָּהוּ..."]
|-
| ויקהל|| [https://mgketer.org/mikra/2/35/1 "וַיַּקְהֵל משֶׁה אֶת-כָּל-עֲדַת בְּנֵי יִשְׂרָאֵל..."]||קכ"ב – סנוא"ה||2,349||חודשים אחדים|| אזהרה על השבת, איסוף התרומות למשכן, עשיית יריעות המשכן, הכיסוי, העמודים, הפרוכות, הארון, השולחן, המנורה והמזבחות||בניית כלי בית המקדש בימי שלמה המלך – ספר מלכים א' ||[https://mgketer.org/mikra/10/7/40 "וַיַּעַשׂ חִירוֹם אֶת-הַכִּיֹּרוֹת וְאֶת-הַיָּעִים וְאֶת-הַמִּזְרָקוֹת..."]
|-
| פקודי||[https://mgketer.org/mikra/2/38/21 "אֵלֶּה פְקוּדֵי הַמִּשְׁכָּן מִשְׁכַּן הָעֵדֻת..."]||צ"ב||2,349|| סיום א' בניסן||סיכום השימוש בתרומות, עשיית האפוד, החושן ושאר בגדי הכוהנים, סיום הצבת המשכן, משיחתו, הכהנים נערכים לעבודה, הכלים הוצבו, החצר נבנתה וכבוד ה' ירד על משכן אוהל מועד||השלמת מלאכת בניית בית המקדש הראשון – ספר מלכים ||[https://mgketer.org/mikra/10/7/51 "וַתִּשְׁלַם כָּל-הַמְּלָאכָה אֲשֶׁר עָשָׂה הַמֶּלֶךְ שְׁלֹמֹה בֵּית ה'..."]
|}

== לקריאה נוספת ==
* J. Philip Hyatt, Exodus (NCBC; Grand Rapids: Eerdmans & London: Marshall,1971).

* Martin Noth, Exodus (OTL; London: SCM, 1962.) William C. Propp, Exodus (AB; New York: Doubleday, 2006).

==קישורים חיצוניים==

* 

* 
* [http://www.929.org.il/page/51 ספר שמות] באתר 929 - תנ"ך ביחד
* 
* [http://www.bneyzion.co.il/בית-המדרש/תורה/שמות/ ספר שמות] באתר [http://www.bneyzion.co.il/ בני ציון – בונים קומה בתנ"ך]
* [http://alamapa.com/book/שמות/ ספר שמות] באתר "alamapa", כולל מסלול משוער של נדודי בני ישראל במדבר
* [https://www.dalia-marx.com/ שיעורים וחומרים על פרשות-השבוע-ספר-שמות מאת דליה מרקס]

== הערות שוליים ==

*
קטגוריה:ספרי התורה
קטגוריה:הברית הישנה